section_heading: Videospot
paragraph_text: Za pjesmu su izdana 3 videospota; jedan od njih bio je promotivni videospot za Agent Provocateur koji prikazuje Rihannu kako hoda u hotelu koji se pretvori u noćni klub. Drugi promotivni videospot bio je za Nike, prikazuje plesno natjecanje u teretani. Službena inačica videospota snimljena za glazbene kanale i kanale koji puštaju glazbu prvi put je puštena na MTV-jevom Total Request Live i MuchMusic-ovom MuchOnDemand 23. ožujka 2006. godine. Videospot je 14. travnja 2006. godine dospio na prvo mjesto ljestvice Total Request Live i ostao na tom mjestu 20 dana.